Rossiya va O‘zbekiston o‘rtasidagi pul o‘tkazmalarda kuzatilayotgan uzilishlar yuzasidan Markaziy bank ma’lumot berdi

Rossiya Federasiyasi va O`zbekiston Respublikasi o`rtasidagi transchegaraviy pul o`tkazmalari faoliyati yuzasidan O`zbekiston Respublikasi Markaziy banki quyidagilarni ma`lum qildi:
Bugungi kunda mavjud vaziyatdan kelib chiqqan holda ayrim xalqaro pul o`tkazmalari operatorlari faoliyatida vaqtinchalik uzilishlar yoki to`xtalishlar kuzatilmoqda.
Qayd etish lozimki, Rossiya Federasiyasidan O`zbekistonga pul o`tkazmalarini amalga oshiruvchi ko`plab tizimlar yo`lga qo`yilgan bo`lib, ba`zi tizimlarda uzilishlar vujudga kelganda ularning boshqa muqobilidan foydalanish imkoniyati mavjud.
Xalqaro pul o`tkazmalarining aholi uchun dolzarbligidan kelib chiqib, tijorat banklari tomonidan mamlakatimiz hududida ularning uzluksiz faoliyati uchun zarur choralar ko`rib borilmoqda.